Nimeni on Dingo

Nimeni on Dingo on suomalaisen rock-yhtye Dingon debyyttialbumi, joka julkaistiin huhtikuussa 1984. Se oli yhtyeen läpimurtolevy ja
sitä on myyty yli 108 500 kappaletta. 
Albumin tunnetuimpia kappaleita ovat muun muassa ”Levoton Tuhkimo”, ”Sinä ja minä”, ”Pistoolisankari” ja ”Lähetyssaarnaaja”.
Albumi ei kuitenkaan sisällä samannimistä kappaletta, joka julkaistiin myöhemmin ”Autiotalo”-singlen b-puolena.
Taustaa ja äänitykset.
Dingo oli saanut edellisenä vuonna levytyssopimuksen Finnlevyn kanssa. Yhtye osallistui tammikuussa 1984 ensisinglellään ”Sinä ja minä” "Levyraatiin" ja voitti sen. Valtaosa albumin materiaalista oli olemassa jo ennen äänitysten alkua. Vaikka Dingo oli saanut levytyssopimuksen "Hölmöläisten laiva" -nimisen demon ansiosta, kyseiseltä demolta debyyttialbumille kappaleista päätyi vain ”Aino”. Yhtyeen varhaisimmilla demokappaleilla oli mukana myös saksofoni, joka otettiin pois levytetyistä versioista tuottaja Pave Maijasen määräyksestä. Hän halusi kappaleille mukaan myös sähkörummut.
Albumi äänitettiin alkuvuonna 1984 Takomo-studioilla Helsingissä.
Kansitaide.
Albumin kansikuvan on ottanut Stefan Bremer Helsingin Sörnäisissä vuonna 1984.
Vastaanotto.
Myynti.
Albumi myi hyvin ja nousi Suomen virallisen listan listaykköseksi ja pysyi neljän viikon ajan listojen kärjessä. Levy pysyi Suomen virallisella listalla yhteensä 58 viikon ajan. 
Albumi saavutti kulta- ja platinalevyrajat vuonna 1984 ja seuraavana vuonna tuplaplatinarajan. Levyä on myyty yhteensä 108 591 kappaletta ja on täten Suomen kaikkien aikojen 50. myydyin kotimainen albumi sekä Dingon toisiksi myydyin levy heti "Kerjäläisten valtakunnan" jälkeen.
Arvioita.
"Soundin" Pertti Ojala nimitteli levyarviossaan Dingoa teiniyhtyeeksi ja piti albumin kappalemateriaalia ”parhaimmillaankin siedettävänä”. Hän piti albumia paikoitellen ”superkornina” ja pyrki arviossaan alleviivaamaan sitä, että Dingon kohderyhmäksi on tarkoitettu alle 15-vuotiaat nuoret. Arviossaan Ojala arvosteli Dingoa myös kaupallisuudesta ja piti yhtyeen tapaa nousta julkisuuteen "Levyraati"-ohjelman kautta mauttomana.
"Suosikin" Juho Juntunen piti "Nimeni on Dingon" musiikkia hyvin pintapuolisena. Hänen mukaansa musiikki oli standardinomaista ja kaavamaista, mutta muodikasta. Hän luonnehti musiikkia ”suomalaiseksi perusiskelmäksi höystettynä nykyaikaisella musiikkisalaatilla”. Arviossaan Juntunen yhdisti Dingon myös Yöhön ja SIGiin.
"Rumba"-lehden nimimerkillä Helinä Sana-Helinä esiintyvä kriitikko suhtautui albumiin kaksijakoisesti. Toisaalta hän kehui kappaleiden hittipotentiaalia, mutta piti niiden sanoituksia ”puuta heinänä”. Hänen mielestään oli selvää, että Dingon musiikki viehättää etenkin varhaisnuoria. Kappaleet ”Apinatarhaan” ja ”Pistoolisankari” olivat kriitikon mielestä turhia täytekappaleita.
Painokset.
Albumi julkaistiin Finnlevyn LP-levynä ja C-kasettina vuonna 1984. Vinyylilevystä julkaistiin kolme eri painosta. Kaikkien kolmen painoksen tunnus on KRÄLP 15. Painokset erottaa toisistaan vain siitä, että tuottaja Pave Maijasen nimi on kirjoitettu takakannen tekstissä eri tavalla.
Albumi julkaistiin CD-levynä ensimmäistä kertaa vuonna. 
Samana vuonna C-kasetista julkaistiin uusi painos. Vuonna 2012 Warner Music Finland julkaisi albumista remasteroidun CD-painoksen. Vuoden 2012 painos ei sisällä albumin päätöskappaletta ”Jokainen aamu”. Syyskuussa 2020 Levykauppa Äx julkaisi omalla Lipposen Levy ja Kasetti -levymerkillään uuden, 250 kappaleen käsin numeroidun, rajoitetun vinyylipainoksen. 
Vuonna 2022 julkaistiin 200 kappaleen rajoitettu CD-painos Lipposen Levyn ja Kasetin levittämänä. Albumin täyttäessä 40 vuotta vuonna 2024 ilmoitettiin, että albumista julkaistaan uusi, tuhannen kappaleen rajoitettu painos neon-keltaisella vinyylillä 3. toukokuuta.
Kappaleet.
Kaikki kappaleet on säveltänyt ja sanoittanut Neumann ja sovittanut J. Virta, ellei toisin mainita.
B-puoli.
Lähde:
(*) Kosketinsoitinriffin sovitus.
(**) Ei vuoden 2012 CD-painoksella.
Vuoden 2022 CD-painoksen mukaan kappaleiden 1, 3-5 ja 8 sovittaneet Pave Maijanen ja Jonttu Virta ja kappaleen 11 sovittanut Maijanen.
Kokoonpano.
Dingo.
Lähde:
Tuotanto.
Lähde: